 Jawaab: Waxay ila tahay maanta in ay yar tahay qof looga waramayaa xaaladda nasiibdarro darteed ay ku sugan yihiin dalka iyo dadka Soomaaliyeed, hadaba hadalkeeygu wuxuu qiimo yeelanayaa maalinta ay dadkeeyga Soomaaliyeed oo nabad ah dowladna calan la xishmeeyana leh mar kale ka dhex muuqdaan bulshada caalamka, nasiibdarro waxay ila tahay garawshiyo laaanta masuuliyadeed ee ay hogaamiyayaasha kooxaha Soomaalida weli horseedka ugu yihiin in shacbigeenu aqbalaan, hadaba waxaan hadalkeeyga ku gaabinayaa in uu Ilaahay Soomaalida garansiiyo dowga toosan ee lagu gaari karo horumarka ay maanta bulshada caalamka hiigsaneyso, hadaba inta Soomaalidu ay diideyso xubnihii wanaaga horseedka ugu noqon lahaa waxaan qabaa in dhibaatadu ay sii soconeyso. 